Sundhedsstyrelsen anbefaler at bruge mundbind, i situationer hvor det kan være svært at følge de generelle råd om at holde afstand. Se herunder hvordan du bruger et mundbind korrekt.
Før: Vask hænder eller brug håndsprit
Find forsiden. Det er som regel den farvede side
Dæk næse og mund med mundbindet og fastgør det bag ørene
Sørg for, at mundbindet sidder helt tæt til dit ansigt
Rør ikke mundbindet under brug. Skift det ofte og altid, hvis det er vådt eller beskidt
Når mundbindet skal af, skal du tage fat i elastikkerne og ikke røre selve mundbindet. Smid det ud med det samme
Efter: Vask hænder eller brug håndsprit
Brug kun engangsmundbind og helst et med elastikker til ørerne. Mundbindet bør være af medicinsk/kirurgisk kvalitet, dvs. det er fabriksfremstillet og CE-godkendt.